KOMISSION TÄYTÄNTÖÖNPANOPÄÄTÖS (EU) 2022/367,

annettu 2 päivänä maaliskuuta 2022,

kolmansien maiden neuvoston direktiivin 96/23/EY 29 artiklan mukaisesti toimittamien suunnitelmien hyväksymisestä annetun päätöksen 2011/163/EU muuttamisesta

(tiedoksiannettu numerolla C(2022) 1200)

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon elävissä eläimissä ja niistä saatavissa tuotteissa olevien tiettyjen aineiden ja niiden jäämien osalta suoritettavista tarkastustoimenpiteistä ja direktiivien 85/358/ETY ja 86/469/ETY sekä päätösten 89/187/ETY ja 91/664/ETY kumoamisesta 29 päivänä huhtikuuta 1996 annetun neuvoston direktiivin 96/23/EY (1) ja erityisesti sen 29 artiklan 1 kohdan neljännen alakohdan ja 29 artiklan 2 kohdan,

sekä katsoo seuraavaa:

(1) Direktiivin 96/23/EY 29 artiklan 1 kohdassa edellytetään, että kolmannet maat, joista jäsenvaltiot saavat tuoda mainitun direktiivin soveltamisalaan kuuluvia eläimiä ja eläinperäisiä tuotteita, toimittavat jäämiä koskevat valvontasuunnitelmat, jotka sisältävät vaadittavat takeet, jäljempänä ’suunnitelmat’. Suunnitelmien olisi katettava vähintään direktiivin 96/23/EY liitteessä I luetellut jäämäryhmät ja aineet.

(2) Komission päätöksellä 2011/163/EU (2) hyväksytään tiettyjen kolmansien maiden toimittamat suunnitelmat, jotka koskevat kyseisen päätöksen liitteessä lueteltuja eläimiä ja eläinperäisiä tuotteita.

(3) Päätöksen 2011/163/EU liitettä on viimeksi muutettu komission täytäntöönpanopäätöksellä (EU) 2021/2315 (3). Täytäntöönpanopäätöksellä (EU) 2021/2315 jaettiin luokka ”vesiviljelytuotteet” neljään alaluokkaan, jotka ovat ”eväkalat”, ”eväkalatuotteet (esim. kaviaari)”, ”äyriäiset” ja ”nilviäiset (simpukat, piikkinahkaiset, vaippaeläimet ja merikotilot)”, jotta se vastaisi paremmin komission täytäntöönpanoasetuksessa (EU) 2020/2235 (4) vahvistetuissa todistuksissa käytettyjä luokkia sekä komission täytäntöönpanoasetuksen (EU) 2021/405 (5) liitteissä VIII ja IX vahvistettuja luetteloita kolmansista maista, joista tiettyjen tuotteiden tulo unioniin on sallittua.

(4) Valko-Venäjä, Kanada, Kiina, Israel (6), Moldova, Sveitsi, Turkki, Yhdysvallat ja Uruguay lueteltiin aiemmin päätöksen 2011/163/EU liitteessä vesiviljelyn osalta, ja tämän perusteella ne veivät vesiviljelystä peräisin olevaa kaviaaria. Niiden esittämät eväkaloja koskevat jäämien valvontasuunnitelmat olivat vesiviljelyä koskevien unionin yleisten vaatimusten mukaisia ja kattoivat myös kaviaarin. Sen vuoksi kyseiset kolmannet maat jätettiin pois asetuksen 2011/163/EU, sellaisena kuin se on muutettuna täytäntöönpanopäätöksellä (EU) 2021/2315, liitteessä olevasta luettelosta alaluokan ”eväkalatuotteet (esim. kaviaari)” osalta. Jotta ei olisi epäselvää, että kyseisistä kolmansista maista on sallittua viedä kaviaaria unioniin, ne olisi lueteltava myös sarakkeessa ”eväkalatuotteet (esim. kaviaari)”. Selkeyden vuoksi sarakkeen ”eväkalatuotteet (esim. kaviaari)” otsikko olisi muutettava muotoon ”kaviaari (7) (eväkalatuote)”.

(5) Yhdistyneet arabiemiirikunnat ei ole toimittanut komissiolle eväkalatuotteita koskevaa jäämien valvontasuunnitelmaa. Yhdistyneet arabiemiirikunnat on kuitenkin antanut takeet sellaisten eväkalatuotteiden osalta, jotka ovat peräisin joko jäsenvaltioista tai sellaisista kolmansista maista, jotka on hyväksytty viemään tällaisia tuotteita unioniin. Sen vuoksi päätöksen 2011/163/EU liitteessä olevaan alasarakkeeseen ”kaviaari (eväkalatuote)” olisi lisättävä Yhdistyneitä arabiemiirikuntia koskeva merkintä ja asiaankuuluva alaviite.

(6) Sen vuoksi päätöstä 2011/163/EU olisi muutettava.

(7) Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

ON HYVÄKSYNYT TÄMÄN PÄÄTÖKSEN:

1 artikla Tässä päätöksessä sovelletaan komission delegoidun asetuksen (EU) 2020/692 (8) 2 artiklassa vahvistettuja määritelmiä.

2 artikla Korvataan päätöksen 2011/163/EU liite tämän päätöksen liitteessä olevalla tekstillä.

3 artikla Tämä päätös on osoitettu kaikille jäsenvaltioille.

Tehty Brysselissä 2 päivänä maaliskuuta 2022. Komission puolesta Stella KYRIAKIDES Komission jäsen

(1) EYVL L 125, 23.5.1996, s. 10.

(2) Komission päätös 2011/163/EU, annettu 16 päivänä maaliskuuta 2011, kolmansien maiden neuvoston direktiivin 96/23/EY 29 artiklan mukaisesti toimittamien suunnitelmien hyväksymisestä (EUVL L 70, 17.3.2011, s. 40).

(3) Komission täytäntöönpanopäätös (EU) 2021/2315, annettu 17 päivänä joulukuuta 2021, kolmansien maiden neuvoston direktiivin 96/23/EY 29 artiklan mukaisesti toimittamien suunnitelmien hyväksymisestä annetun päätöksen 2011/163/EU muuttamisesta (EUVL L 464, 28.12.2021, s. 17).

(4) Komission täytäntöönpanoasetus (EU) 2020/2235, annettu 16 päivänä joulukuuta 2020, Euroopan parlamentin ja neuvoston asetusten (EU) 2016/429 ja (EU) 2017/625 soveltamissäännöistä siltä osin kuin on kyse eläinterveystodistusten malleista, virallisten todistusten malleista ja yhdistettyjen eläinterveys- ja virallisten todistusten malleista tiettyjen eläinten ja tavaroiden luokkien lähetysten unioniin tuloa ja unionin sisällä tapahtuvia siirtoja varten, tällaisia todistuksia koskevasta virallisesta sertifioinnista sekä asetuksen (EY) N:o 599/2004, täytäntöönpanoasetusten (EU) N:o 636/2014 ja (EU) 2019/628, direktiivin 98/68/EY ja päätösten 2000/572/EY, 2003/779/EY ja 2007/240/EY kumoamisesta (EUVL L 442, 30.12.2020, s. 1).

(5) Komission täytäntöönpanoasetus (EU) 2021/405, annettu 24 päivänä maaliskuuta 2021, niiden kolmansien maiden tai kolmansien maiden alueiden luetteloista, joista tiettyjen ihmisravinnoksi tarkoitettujen eläinten ja tavaroiden tulo unioniin on sallittua Euroopan parlamentin ja neuvoston asetuksen (EU) 2017/625 mukaisesti (EUVL L 114, 31.3.2021, s. 118).

(6) Jäljempänä tällä tarkoitetaan Israelin valtiota, pois luettuina Israelin kesäkuusta 1967 hallinnoimat alueet eli Golanin kukkulat, Gazan alue, Itä-Jerusalem ja muu Länsiranta.

(7) Kaviaari tai kalanmädistä valmistetut kaviaarinkorvikkeet.

(8) Komission delegoitu asetus (EU) 2020/692, annettu 30 päivänä tammikuuta 2020, Euroopan parlamentin ja neuvoston asetuksen (EU) 2016/429 täydentämisestä tiettyjen eläinten, sukusolujen ja alkioiden ja eläinperäisten tuotteiden lähetysten unioniin saapumista ja saapumisen jälkeisiä siirtoja ja käsittelyä koskevien sääntöjen osalta (EUVL L 174, 3.6.2020, s. 379).